Մորեն լիճ

Մորեն լիճ (), սառցադաշտային լիճ Կանադայի Ալբերտա նահանգի Բանֆ ազգային պարկում՝ Լեյք Լուիզ գյուղից 14 կմ դուրս։ Տեղակայված է Տասը գագաթների հովտում՝ 1885 մետր բարձրության վրա։ Լճի մակերեսը կազմում է 50 հեկտար։

Սառույցով սնվող գետը ամբողջությամբ չի լցվում մինչև հունիսի վերջեր։ Երբ այն լիքն է, արտացոլում է կապույտ տարբերակող երանգ։ Գույնը պայմանավորված է լճի քարքարոտ հատվածում լույսի անդրադարձմամբ։

Պատմություն
1899 թվականին լիճը հայտնաբերել և անվանակոչել է Վալտեր Վիլկոկսը։

Քայլելու արահետներ 

Լճի շուրջը կան մի քանի քայլելու/արշավային արահետներ, որոնք ժամանակ առ ժամանակ սահմանափակվում են։ Զբոսաշրջիկները սովորաբար անցնում են Ժայռակույտ արահետով (), որը ձգվում է մորենի երկայնքով։ Արահետն ունի մոտ 300 մետր երկարություն՝ 24 մ բարձրության փոփոխությամբ։ Ժայռակույտի վերևից լճի տեսքը համարվում է Կանադայի ամենաշատ լուսանկարվող վայրերից մեկը։ Տասը գագաթների հովտում լճի տեսարանը հայտնի է «20 դոլարի տեսարան» անվանումով, քանի որ Մորեն լիճը պատկերված է 1969 և 1979 թվականների կանադական 20-դոլարանոց թղաթադրամի վրա։

Նույն արահետով սկսվում է Կոնսոլեյշն լճի արահետը, որը մոտավորապես 3 կիլոմետր երկարություն ունի՝ 90 մետր բարձրության փոփոխությամբ։ Կոնսոլեյշն լիճ հասնելով՝ զբոսաշրջիկները կարող են շարունակել դեպի վերին լիճը, որը տեսանելի չէ ցածր լճի վերջից։ Այնուամենայնիվ, չկա հստակ նշված արահետ, և հաճախ կարելի է դժվարությամբ մագլցել խոշոր քարքարոտ տարածքների վրա։

Մորեն լճի կանոեների տնակի մոտ կա մեկ այլ արահետ, որտեղից սկիզբ են առնում երկու արահետներ, որոնցից մեկն իր հերթին բաժանվում է չորս տարբեր ճյուղերի, այսինքն արահետների գլխամասից սկիզբ են առնում 5 արահետներ՝ Moraine Lake Lakeshore Trail, Eiffel Lake, Wenkchemna Pass, Larch Valley և Sentinel Pass: Lake Louise & Yoho Map տեղեկատվություն է տրամադրում այդ արահետների մասին։

Լեռնագնացային երթուղիներ 
Նեյլ Կոլգան կացարան կարելի է հասնել Մորեն լճից Պերեն երթուղով 8-12 ժամ մագլցելուց հետո։

Պատկերասրահ

Ծանոթագրություններ

Արտաքին հղումներ 
Parks Canada  - Banff National Park Visitor Information Centres, including hours of operation and contact information.
Moraine Lake, Banff National Park
Moraine Lake Video  - Video and Geographic Position of Moraine Lake.
Interactive Panorama: Moraine Lake 

Կանադայի լճեր
Հյուսիսային Ամերիկայի լճեր